Daylight (cinta de 1996)

:*Iste articlo ye sobre una cinta estausunidense de cine de desastres de l'anyo 1996; ta atros usos, se veiga *'Daylight** y **Daylight (cinta)***.

***Daylight*** (títol orichinal en [[Idioma anglés|anglés]], en [[Idioma aragonés|aragonés]] ***A luz d'o día***, estrenada en [[aragón]] con o títol en [[Idioma castellano|castellano]] de ***Pánico en el túnel***, en aragonés ***Panico en o túnel**') ye una cinta de cine estausunidense de cine de desastres estrenada l'anyo 1996, dirichida por Rob Cohen seguntes un guión orichinal de Leslie Bohem, con una banda sonora orichinal de Randy Edelman, una dirección de fotografía de David Eggby y una producción cinematografica de John Davis, David T. Friendly y Joseph M. Singer ta la productora cinematografica *[[Davis Entertainment]]*. Fan parte de l'elenco d'actors d'a cinta, entre d'atros, Sylvester Stallone, Amy Brenneman, Viggo Mortensen, Dan Hedaya, Jay O. Sanders, Karen Young, Claire Bloom, Vanessa Bell Calloway, Renoly Santiago, Colin Fox, Danielle Harris, Trina McGee, Marcello Thedford, Sage Stallone, Jo Anderson, Mark Rolston, Rosemary Forsyth, Luoyong Wang, Lee Oakes, Barry Newman y Stan Shaw.

Una empresa d'o norte d'o estau de Nueva York adedicada a la chestión de residuos periglosos contracta a un transportista ta que transporte ilegalment uns residuos enta Nueva Jersey, y lo transporte se fa en trescruzando lo río Hudson por un túnel subterranio con a-saber-lo de trafico. Ixe túnel ye tamién emplegau por un conchunto de personas que poquet a poquet se mos amuestran: *Maddy Thompson*, un escritor en epocas baixas, un autobús con una colla de delincuents chuvenils, una familia que marcha de vacanzas y a on lo mariu enganyaba a la muller, una parella d'ancianos con o suyo can u l'atleta *Roy Nord*.D'atra man, una parella fa un atraco a un vendedor de choyas y, en fuyir perseguius por a Policía, dentran en o túnel a las siet suelas, chocando con un d'os cambions que transportan ilegalment os residuos y provocando una gran explosión con un gran fuego, que ben luego s'expande a los atros cambions, multiplicando la potencia explosiva. Como consecuencia d'a explosión, s'esvoldregan as dos entradas d'o túnel y la onada de fuego incinera a la mayor parte d'os viacheros que se i troban, sobrevivindo nomás que un chicot grupo formau por os citaus anteriorment. A éls s'adhibe *Kit Latura*, l'antigo chefe d'os servicios d'emerchencia d'a ciudat de Nueva York a qui heban dau palleta y que agora treballa como taxista, y que se troba en a mesma dentrada d'o túnel en producir-se la explosión. *Kit* explica que nomás se puet dentrar en o túnel que a traviés d'un conductod e ventilación, con gran periglo, y finalment i dentra, robando que lo conchunto de supervivients s'ha reuniu arredol de *Nord*, qui creye que puede sacar-los por una atra vía bien periglosa, encara que muere en intentar-lo. A cinta se centra en explicar cómo *kit* conduz a lo grupo entra la salida luitando contra lo tiempo, porque la explosión ha provocau frecatenas en o túnel a traviés d'as cuals se filtra l'augua d'o río Hudson.

A cinta s'ambienta en a suya epoca actual (1996) en a ciudat de Nueva York y en o estau de Nueva Jersey, y las suyas escenas se filmoron en os estudios de Cinecittà en Roma en Italia y en Monterey en California, Ossining y Croton-on-Hudson en Nueva York, Milford en Connecticut y bel puesto en Nueva Jersey en os Estaus Unius.

Ye una cinta que ha recibiu bels premios y nominacions, en destacando una nominación a los Premios Oscar a lo Millor Soniu en a suya 69<sup>ena</sup> edición.

## Elenco

## Se veiga tamién
* Cine en 1996.
* Cintas de 1996.

## Referencias